किसानों को एप से जानकारी मिलनी शुरू
केंद्र ने किसानों के लिए दो मोबाइल एप लांच किए।
भास्कर न्यूज | रायगढ़
डिजिटल इंडिया के तहत अब केंद्र सरकार मोबाइल के माध्यम से किसानों से जुड़ने का प्रयास शुरू कर दिया है। किसानों को जानकारी देने के लिए मोबाइल एप लांच किए गए हैं। जिसमें किसानों को बीमा, समीपस्थ मंडी में उनके द्वारा पैदा गई फसल का दाम सहित अन्य जानकारियां मोबाइल में ही मिल जाएगी।
केंद्र सरकार ने किसानों के लिए दो मोबाइल एप लांच किया। मोबाइल एप “क्रॉप इंश्योरेंस” से किसानों को न केवल उनके क्षेत्र में उपलब्ध बीमा कवर के बारे में पूरी जानकारी मिलेगी बल्कि ऋण लेने वाले किसानों को अधिसूचित फसल के लिए इंश्योरेंस प्रीमियम, कवरेज राशि तथा ऋण राशि की गणना में भी मदद मिलेगी। मोबाइल एप “एग्रीमार्केट मोबाइल” का 50 किलोमीटर के दायरे इस्तेमाल करते हुए किसान 50 किलोमीटर के दायरे की मंडियों में फसलों का मूल्य तथा देश की अन्य मंडियों में मूल्य के बारे में जानकारी प्राप्त कर सकते है। ग्रामीण भारत में इंटरनेट की पहुंच अभी- शेष पेज 14 पर
काफी कम है,लेकिन किसानों तथा दूरदराजों के लोगों में मोबाइलों की संख्या काफी तेजी से बढ़ रही है। इसके चलते सरकार ने मोबाइल प्लेटफॉर्मों से अपनी सभी वर्तमान और भविष्य की सेवाओं को उपलब्ध कराने का निर्णय लिया है। मंत्रालय के एम किसान पोर्टल को भारी सफलता मिली है। यह दोनों मोबाइल एप कृषि सहकारिता तथा किसान कल्याण विभाग के आईटी प्रभाग द्वारा विकसित किए गए हैं और इन्हें गूगल स्टोर या एम किसान पोर्टल http://mkisan.gov.in/Default.aspx से डाउनलोड किया जा सकता है। यदि कोई राज्य इन मोबाइल एप्लीकेशनों को अपनी भाषा में बदलना चाहता है तो ऐसा अपनी भाषा में कुछ महत्वपूर्ण शब्दों के नाम उपलब्ध कराकर कर सकते है। यह एप्लीकेशन उस भाषा में तैयार हो जाएगा।
एग्रीमार्केट मोबाइल एप
सही बाजार सूचना के अभाव में किसानों को बिक्री में नुकसान होता है। एप से किसान बाजार भावों के बारे में सूचना ले हैं और यह समझ सकते हैं कि किस मंडी में उत्पाद बेचें। एप के इस्तेमाल से 50 किलोमीटर के दायरे की मंडियों में फसलों का बाजार मूल्य प्राप्त कर सकते है। यह एप स्वतः मोबाइल जीपीएस इस्तेमाल करने वाले व्यक्ति के स्थान की पहचान करता है और 50 किलोमीटर के दायरे में बाजारों में फसलों की कीमतों को उपलब्ध कराता है।
क्रॉप इंश्योरेंस मोबाइल एप
सार्वजनिक तथा निजी क्षेत्र की बीमा कंपनियां फसल बीमा प्रदान करती हैं। जिलों/ब्लॉकों में विभिन्न फसलों के लिए बीमा कवच प्रदान करने के लिए बीमा कंपनियों को राज्य/केन्द्रशासित प्रदेश नामित करते है। विशेष अवधि में किसान इसका लाभ उठाते है। प्रशासनिक तथा तकनीकी कारणों से सूचना किसानों तक समय पर नहीं पहुंच पाती ताकि वे लाभ उठा सके। “क्रॉप इंश्योरेंस मोबाइल एप” से किसानों को उनके क्षेत्र में उपलब्ध बीमा कवर की पूरी जानकारी मिलेगी ।
जानिए नए मोबाइल एप को
hin_Deva hin_Deva bho_Deva hin_Deva hin_Deva hin_Deva bho_Deva hin_Deva npi_Deva hin_Deva npi_Deva